පසුගිය පෙබරවාරි මාසයේ පමණක් වැලිකඩ බන්ධනාගාරයෙන් සහ එහි කාන්තා රැඳවියන්ගේ අංශයෙන් ජංගම දුරකතන 118 ක් සොයා ගැනීමට බන්ධනාගාර බුද්ධි අංශ විශේෂ විමර්ශන ඒකකයට හැකි වී තිබේ.මෙහිදී අවස්ථා තුනක සිදු කළ මෙහෙයුම්වලදී මේ ජංගම දුරකතන සොයා ගත් අතර කාන්තා අංශයෙන් පමණක් ජංගම දුරකතන 46 ක් සොයාගෙන ඇත.බන්ධනාගාර බුද්ධි අංශ නිලධාරින් නිරතුරුවම රැඳවියන් පිළිබඳව විමසිල්ලෙන් සිටින බැවින් ජංගම දුරකතන බන්ධනාගාර තුළට රැගෙන ඒමට බාධා පැමිණ ඇතැයි බන්ධනාගාර කොමසාරිස් ජනරාල් මේජර් ජනරාල් වී.ආර්. ද සිල්වා මහතා කියයි.රැඳවියන් හමුවීමට පැමිණෙන අය ඔවුනට ලබාදීමට රැගෙන එන ආහාර පාන ඇතුළු ද්‍රව්‍ය බන්ධනාගාර බුද්ධි අංශ නිලධාරින් දැඩිලෙස පරීක්ෂා කරන අතර එහිදී ජංගම දුරකතන,සිම්කාඩ්පත් , මත්ද්‍රව්‍ය ,බාබුල් , ඇතුළු ද්‍රව්‍ය රැසක් අත්අඩංගුවට ගැනීමට හැකි වූ බවද කොමසාරිස් ජනරාල්වරයා පවසයි..